CELEX: 62020CN0402
Language: ro
Date: 2020-08-24 00:00:00
Title: Cauza C-402/20 P: Recurs introdus la 24 august 2020 de Lípidos Santiga, SA împotriva Ordonanţei Tribunalului (Camera a patra) din 11 iunie 2020 în cauza T-561/19, Lípidos Santiga/Comisia

19.10.2020   
            
            
               RO
            
            
               Jurnalul Oficial al Uniunii Europene
            
            
               C 348/12
            
         
      Recurs introdus la 24 august 2020 de Lípidos Santiga, SA împotriva Ordonanţei Tribunalului (Camera a patra) din 11 iunie 2020 în cauza T-561/19, Lípidos Santiga/Comisia
      (Cauza C-402/20 P)
      (2020/C 348/17)
      Limba de procedură: engleza
      
         Părțile
      
      
         Recurentă: Lípidos Santiga, SA (reprezentant: P. Muñiz Fernández, avocat)
      
         Cealaltă parte din procedură: Comisia Europeană
      
         Concluziile recurentei
      
      Recurenta solicită Curții:
      
                  —
               
               
                  anularea Ordonanței Tribunalului (Camera a patra) din 11 iunie 2020, Lípidos Santiga/Comisia (cauza T-561/19), notificată recurentei la 12 iunie 2020, în măsura în care aceasta respinge acțiunea ca inadmisibilă;
               
            
                  —
               
               
                  declararea drept admisibilă a acțiunii introduse de recurentă și trimiterea cauzei Tribunalului pentru judecarea fondului;
               
            
                  —
               
               
                  obligarea Comisiei Europene la plata cheltuielilor de judecată efectuate în prezenta procedură, precum și a celor efectuate în cadrul acțiunii în fața Tribunalului.
               
            
         Motivele și principalele argumente
      
      Primul motiv de recurs: Tribunalul a comis o eroare de drept atunci când a considerat că situația recurentei nu este afectată de excluderea de către Uniunea Europeană a biocombustibilului din ulei de palmier de pe piața UE.
      
                  A.
               
               
                  Prin omiterea examinării faptului dacă există o piață a biocombustibilului din ulei de palmier în afara obiectivelor obligatorii ale Directivei RED II (1), Tribunalul nu a făcut o motivare suficientă.
               
            
                  B.
               
               
                  Tribunalul a comis o eroare de drept atunci când a considerat că dispozițiile atacate nu urmăresc interdicția expresă prevăzută la articolul 26 alineatul (2) din Directiva RED II referitoare la utilizarea biocombustibilului din ulei de palmier.
               
            
                  C.
               
               
                  Tribunalul a comis o eroare de drept atunci când a considerat, ca o consecință a excepției privind riscul scăzut din perspectiva schimbării indirecte a destinației terenurilor (ILUC), că recurenta nu este direct afectată de dispozițiile atacate.
               
            Al doilea motiv de recurs: Tribunalul a comis o eroare de drept atunci când a considerat că statele membre au o putere discreționară în ceea ce privește punerea în aplicare a interdicției prevăzute la articolul 26 alineatul (2) din Directiva RED II urmărită de dispozițiile atacate.
      Al treilea motiv de recurs: încadrarea juridică făcută de Tribunal a efectelor asupra situației recurentei rezultate din dispozițiile atacate, precum și interpretarea și aplicarea făcute de Tribunal ale testului afectării directe sunt vădit eronate.
      
         (1)  Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO 2018, L 328, p. 82).